ວັນທີ 17 ກຸມພາ, ຢູ່ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນຊວັນຟຸກ ໄດ້ເປັນປະທານກອງປະຊຸມແລກປ່ຽນວຽກງານຕົ້ນປີໃໝ່ຂອງຄະນະປະຈຳລັດຖະບານກ່ຽວກັບວຽກງານຕ້ອນຮັບບຸນເຕັດປະຈຳຊາດປີສະຫຼຸ 2021, ຜັນຂະຫຍາຍບັນດາໜ້າທີ່ຈຸດສຸມໃນຍາມບຸນເຕັດ ແລະ ວຽກງານປ້ອງກັນສະກັດກັ້ນໂລກລະບາດໂຄວິດ - 19
ກ່າວຄຳເຫັນໄຂກອງປະຊຸມ, ທ່ານນາຍົກລັດຖະມົນຕີ ຫງວຽນຊວັນຟຸກ ໄດ້ຊີ້ແຈ້ງວ່າ, ທຸກຂັ້ນ, ທຸກຂະແໜງການໄດ້ຊີ້ນຳຢ່າງຄົບຊຸດ, ຮອບດ້ານເພື່ອປະຊາຊົນຕ້ອນຮັບບຸນເຕັດຢ່າງປອດໄພ, ປອດໄສ ແລະ ອົບອຸ່ນ. ທ່ານໃຫ້ຮູ້ວ່າ: “ມື້ນີ້ພວກເຮົາຈັດກອງປະຊຸມຕົ້ນລະດູບານໃໝ່ເພື່ອກວດກາສະພາບການວຽກງານຊີ້ນຳຮັບໃຊ້ບຸນເຕັດໃຫ້ແກ່ປະຊາຊົນ, ແລະ ບັນດາບັນຫາທີ່ວາງອອກ ຕ້ອງຖອນຖອດບົດຮຽນປະສົບການເພື່ອປະຕິບັດດີກ່າວນີ້ອີກ”.
ກອງປະຊຸມໄດ້ປຶກສາຫາລືບັນດາມາດຕະການເພື່ອແກ້ໄຂບັນຫາຮີບດ່ວນໃນສະເພາະໜ້າ, ຄືການຜະລິດກະສິກຳທີ່ມີລັກສະນະລະດູ, ການປ້ອງກັນ, ຕ້ານການນ້ຳທະເລຊືມ, ໄພທຳມະຊາດທາງອາກາດຜິດປົກກະຕິ, ການປ້ອງກັນ, ຕ້ານໂລກລະບາດໂຄວິດ - 19 ພວມມີການຜັນແປຢ່າງສັບສົນ, ພິເສດບາງນະໂຍາບານມາດຕະການເພື່ອຮັບປະກັນຄວາມສົມດຸນໃຫຍ່ຂອງພື້ນຖານເສດຖະກິດ.
ທ່ານນາຍົກລັດຖະມົນຕີໄດ້ສະເໜີໃຫ້ລັດຖະມົນຕີສາທາລະນະສຸກກ່ຽວກັບສະພາບການປ້ອງກັນ, ສະກັດກັ້ນໂລກລະບາດໂຄວິດ - 19 ແລະ ບັນດາບັນຫາໃນວຽກງານສຳຄັນນີ້, ໃນນັ້ນມີແຜນນະໂຍບາຍຂອງຄະນະປະຈຳລັດຖະບານຢູ່ກອງປະຊຸມຄັ້ງກ່ອນ (ຕອນບ່າຍວັນທີ 4 ບຸນເຕັດ) ກ່ຽວກັບການຊື້ວັກຊິນເພື່ອສັກໃຫ້ປະຊາຊົນ.
ຕາມລາຍງານສັງລວມຂອງຫ້ອງວ່າການລັດຖະບານ, ໃນຍາມບຸນເຕັດໃນສະພາບການປົກກະຕິໃໝ່ ມີຫຼາຍມາດຕະການຄົບຊຸດໄດ້ຮັບການຜັນຂະຫຍາຍເພື່ອປ້ອງກັນ, ຕ້ານໂລກລະບາດໂຄວິດ - 19, ປະຊາຊົນທົ່ວປະເທດໄດ້ຕ້ອນຮັບບຸນເຕັດທ່າມກາງບັນຍາກາດປິຕິຊົມຊື່ມ, ປອດໄພ…
ຕະຫຼາດສິນຄ້າອຸດົມສົມບຸນ, ລາຄາປົກກະຕິ, ການສະໜອງຢ່າງຄົບຖ້ວນ, ຄວາມຕ້ອງການດ້ານສະບຽງອາຫານຢ່າງພຽງພໍ, ການຮັບໃຊ້ໃຫ້ແກ່ປະຊາຊົນຍາມບຸນເຕັດບໍ່ມີປະກົດການຂາດສິນຄ້າ.
ບຸນຄົງ